Живко Лазаров
Благодаря ти

chitanka.info

На моята Дани

Благодаря ти, обич моя,

за всички безценни години,

белязани с главната роля

на Афродита, нашата прима.

Благодаря ти, обич моя,

за щастието с което ме дари!

Вярвам, че си пратена от Бога,

в отговор на моите молби.

Благодаря ти, обич моя,

за страстта, с която ме взриви

и превърна мойта меланхолия

във водопад от чувствени струи.

Благодаря ти, обич моя,

за оптимизма и за верността.

За ласките ти и за твоя

префинен женски усет за света.

Благодаря ти, обич моя,

за твойто любещо и страдащо сърце.

Надмогнало съдбовните неволи,

отредило място и за мен.

Прекланям се пред женската ти роля,

да приютиш и отгледаш любовта.

Но само за едно те моля,

бъди със мен до края и натам!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.